Bryus Uillis akkumulyatorlar reklamasida ishtirok etdi. Rolik xuddi “Qattiq yong‘oq” filmining navbatdagi qismi treyleridek ishlangan (video)

DieHard akkumulyator ishlab chiqaruvchilari yangi reklama kampaniyasiga kreativ yondashdi: kompaniya DieHard filmidagi aktyorlarni (“Qattiq yong‘oq”) yollab, jangari filmning navbatdagi qismining treyleri ko‘rinishidagi videoni taqdim etdi, deb xabar beradi Motor.

 Kadr: YouTube
DieHard is Back nomi ostidagi ikki daqiqali videoda (“Qattiq yong‘oq qaytmoqda”) franshizadagi Jon Makkleyn ventilyatsion shaxtada harakatlanayotgani yoki avtomobillarning quvlashayotgani tasvirlangan mashhur sahnalar tasvirlangan. O‘z rollariga nafaqat Uillis, balki Klarens Gilyard va Devoro Uayt ham qaytgan — birinchisi yovuz qahramon rolini o‘ynagan bo‘lsa, ikkinchisi — 1986-yildagi original kinolentadagi Lincoln Town Car Limousine limuzini haydovchisi.

Rolikdagi Town Car limuzini bilan Uillis o‘rtasidagi bog‘liqlik suratga olish maydonchasidan tashqarida ham davom etgan. Ma’lumotlarga ko‘ra, “Qattiq yong‘oq” filmidan so‘ng, aktyor limuzinni shaxsiy foydalanish uchun sotib olgan va 2009-yilda “‘Oy shulasi’ detektiv agentligi” filmini suratga olish ishlariga haydab kelgan.
Bryus Uillis ijrosidagi “Qattiq yong‘oq” filmining birinchi qismi 1988-yilda ekran yuzini ko‘rgan bo‘lib, uning ortidan yana to‘rtta film ishlangan: “Qattiq yong‘oq 2” (1990), “Qattiq yong‘oq 3: Qasos” (1995), “Qattiq yong‘oq 4.0” (2007) va “Qattiq yong‘oq: O‘lish uchun yaxshi kun” (2013).